《弥罗阁秋望二首与马子仲房 其一》
明代·黄佐

珠阁拂瑶天，凭轩兴渺然。西风吹野水，高柳送鸣蝉。

冠盖黄尘里，关河白雁边。相逢且披豁，随意问玄玄。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。